Predmet nabave je usluga certifikacije sustava upravljanja sukladno zahtjevima međunarodne norme ISO 9001:2015 Sustav upravljanja kvalitetom.
U sklopu ovog predmeta nabave provodi se usluga za ukupno 3 ustrojstvene jedinice :
· Zavod za anesteziologiju, intenzivnu medicine i liječenje boli – broj djelatnika 101, rad u tri smjene
· Zavod za otorinolaringologiju – broj djelatnika 40, rad u tri smjene
· Odjel za urologiju – broj djelatnika 27, rad u tri smjene
Certifikacija sustava upravljanja kvalitetom procesa liječenja, dijagnostike i zdravstvene njege.
Certifikacijski ciklus se odnosi na trogodišnji period unutar kojeg su slijedeće aktivnosti:
· POČETNI CERTIFIKACIJSKI AUDIT (FAZA 1)
Osnovni ciljevi Faze 1 su:
- pregled dokumentiranih informacija sustava upravljanja Organizacije;
- ocjena specifičnih uvjeta na lokacijama Organizacije;
- pregled statusa i razumijevanje zahtjeva norme posebice u odnosu na utvrđivanje ključnih performansi, procesa, ciljeva i provedbe sustava upravljanja;
- prikupljanje nužnih informacija koje se odnose na opseg sustava upravljanja uključujući lokacije, opremu koja se koristi, procese, razine uspostavljenog nadzora (posebice kod više-lokacijskih Organizacija) i primjenjive zakonske i regulatorne zahtjeve;
- pregled i alokacija resursa za Fazu 2 audita i dogovor s Organizacijom;
- vrednovati planiraju li se i provode li se interni auditi i upravine ocjene te da li razina implementacije sustava upravljanja potkrepljuje donošenje odluke o spremnosti Organizacije za Fazu 2.
Dokumentirani zaključci u vezi s ispunjavanjem ciljeva Faze 1 i spremnost za Fazu 2 dostaviti će se Organizaciji, uključujući identifikaciju svih područja u kojima bi nalazi audita mogli biti klasificirani kao nesukladnosti tijekom Faze 2. U slučaju da Organizacija prema ocjeni certifikacijskog tijela nije spremna za provedbu Faze 2 to može dovesti do njenog odgađanja ili otkazivanja.
· GLAVNI CERTIFIKACIJSKI AUDIT (FAZA 2)
Svrha Faze 2 je vrednovanje provedbe i djelotvornosti sustava upravljanja Organizacije, i općenito uključuje provjeru i pregled:
- informacija i dokaza o sukladnosti sa svim zahtjevima primjenjive norme sustava upravljanja;
- nadzora, mjerenja, izvještavanja i pregleda u odnosu na ključne ciljeve performansi (u skladu sočekivanjima primjenjive norme koja sadrži zahtjeve sustava upravljanja);
- sposobnosti sustava upravljanja i njegovih performansi u pogledu ispunjavanja primjenjivih zakonskih, regulatornih i ugovornih zahtjeva;
- operativnih mjera primijenjenih u procesima;
- internih audita i upravine ocjene;
- odgovornosti najvišeg poslovodstva za organizacijske politike;
Dokumentirani nalazi Faze 2 dostaviti će se Organizaciji, uključujući i zaključke koji se odnose na preporuku za certifikaciju.
[bookmark: _GoBack]Faza 1 i 2 moraju se dovršiti do 31.12.2026.
· U drugoj i trećoj godini provode se nadzorni auditi:
Nadzorni auditi se provode se u svrhu nadzora sustava upravljanja i kako bi certifikacijsko tijelo zadržalo povjerenje da certificirani sustav upravljanja nastavlja ispunjavati zahtjeve primjenjive norme sustava upravljanja.
Nadzorni auditi provoditi će se jednom godišnje (dvije nadzorne provjere u trogodišnjem certifikacijskom ciklusu). Sukladno akreditacijskim procedurama, prva nadzorna provjera mora se održati najkasnije u razmaku od 365 dana (12 mjeseci) od datuma održavanja zadnjeg dana certifikacijske provjere. Druga nadzorna provjera se mora održati najkasnije 24 mjeseca od datuma zadnje certifikacijske provjere.
